Walter Frederick Morrison

Walter Frederick «Fred» Morrison (født 23. januar 1920 i Richfield i Utah, død 9. februar 2010 i Monroe i Louisiana) var en amerikansk oppfinner og gründer. Han er kjent som oppfinneren av frisbeen.

Under den andre verdenskrig var Morrison pilot og fløy Thunderbolt over Italia. Han ble skutt ned og satt i 48 dager som krigsfange i Stalag 13. 

Etter krigen utarbeidet han sammen med Warren Franscioni den flygende platen Whirlo-Way, som etter oppmerksomheten omkring UFOer på 1950-tallet ble omdøpt til Flyin-Saucer.  Morrison la i 1955 til en dypere kant og skapte dermed Pluto Platter, som ble solgt til et leketøyfirma. I 1959 registrerte Morrison navnet frisbee. 

Morrison og hans kone, Lu Nei Morrison, hadde tre barn sammen. Kona Lu døde i 1987. Selv døde han i sitt hjem i en alder av 90 år den 9. februar 2010.

Referanser 

Oppfinnere fra USA
Personer fra Sevier County i Utah